Document ID: /roh_data/filtered/swiss_laws_in_ROHinterleaved.jsonl.gz/15342

This text was translated from DE into Rumantsch Grischun.

Der Anteil des Partizipationskapitals, der sich aus Partizipationsscheinen zusammensetzt, die an einer Börse kotiert sind, darf das Zehnfache des im Handelsregister eingetragenen Aktienkapitals nicht übersteigen. Der übrige Teil des Partizipationskapitals darf das Doppelte des im Handelsregister eingetragenen Aktienkapitals nicht übersteigen. Die Bestimmungen über das Mindestkapital finden keine Anwendung. Das Partizipationskapital ist dem Aktienkapital zuzurechnen bei:1. der Bildung der gesetzlichen Gewinnreserve;2. der Verwendung der gesetzlichen Kapital- und Gewinnreserven;3. der Beurteilung, ob eine Unterbilanz oder ein Kapitalverlust vorliegt;4. der Beschränkung des Umfangs einer Erhöhung des Kapitals aus bedingtem Kapital;5. der Festlegung der unteren und der oberen Grenze eines Kapitalbands. Die Schwellenwerte sind für Aktionäre und Partizipanten gesondert zu berechnen bei:1. der Einleitung einer Sonderuntersuchung im Fall der Ablehnung eines entsprechenden Antrags durch die Generalversammlung;2. der Auflösung der Gesellschaft durch Urteil des Gerichts;3. der Meldung der wirtschaftlich berechtigten Person gemäss Artikel 697j. Sie werden berechnet:1. für den Erwerb eigener Aktien auf der Grundlage der ausgegebenen Aktien;2. für den Erwerb eigener Partizipationsscheine auf der Grundlage der ausgegebenen Partizipationsscheine. Sie sind ausschliesslich auf der Grundlage des Aktienkapitals zu berechnen:1. für das Recht auf Einberufung der Generalversammlung;2. für das Traktandierungs- und Antragsrecht.Eingefügt durch Ziff. I des BG vom 4. Okt. 1991 (AS 1992 733; BBl 1983 II 745). Fassung gemäss Ziff. I des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399).

La cumpart dal chapital da participaziun che sa cumpona da certificats da participaziun, ils quals èn quotads ad ina bursa, na dastga betg esser pli che diesch giadas pli gronda ch’il chapital d’aczias inscrit en il register da commerzi. L’ulteriura part dal chapital da participaziun na dastga betg esser pli che duas giadas pli gronda ch’il chapital d’aczias inscrit en il register da commerzi. Las disposiziuns davart il chapital minimal n’èn betg applitgablas. Il chapital da participaziun sto vegnir agiuntà al chapital d’aczias, sch’i sa tracta:1. da furmar la reserva legala dal gudogn;2. d’utilisar las reservas legalas dal chapital e dal gudogn;3. da giuditgar, sch’igl è avant maun ina bilantscha deficitara u ina perdita da chapital;4. da limitar la dimensiun d’in augment dal chapital tras chapital cundiziunà;5. da fixar la limita inferiura e superiura d’ina marscha da chapital. Las valurs da sava ston vegnir calculadas separadamain per ils acziunaris e per ils participants, sch’i sa tracta:1. d’introducir in’examinaziun speziala en cas che la radunanza generala refusa ina dumonda correspundenta;2. da dissolver la societad tras la sentenzia d’ina dretgira;3. d’annunziar la persuna che ha il dretg economic tenor l’artitgel 697j. Las valurs da sava vegnan calculadas:1. sin basa da las aczias emessas per acquistar atgnas aczias;2. sin basa dals certificats da participaziun emess per acquistar agens certificats da participaziun. Las valurs da sava ston vegnir calculadas exclusivamain sin basa dal chapital d’aczias, sch’i sa tracta:1. dal dretg da convocar la radunanza generala;2. dal dretg da tractandaziun ed il dretg da far propostas.Integrà tras la cifra I da la LF dals 4 d’oct. 1991 (AS 1992 733; BBl 1983 II 745). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).